До Общински съвет

 гр. Мездра

 Отчет

 За дейността на Н.Ч.“Н. Й. Вапцаров 1919“ с. Игнатица за 2023г.

 Измина още една година от дейността на Народно читалище „Н. Й. Вапцаров 1919“.

Годината бе изпълнена с разнообразна дейност, с много осъществени изяви и значима културно- масова дейност. Това бе период, в който се опитвахме не само да съхраним

Читалищната дейност, но и да се стремим да я обогатяваме и развиваме, да работим за утвърждаване ролята на читалището, като водеща културна институция в живота на нашето село.

 През 2023г. читалището осъществяваше своята дейност съгласно със своите програмни цели. Основните насоки в работата ни бяха свързани с поддържане и стремеж за надграждане на дейността на читалището, чрез създаване на условия за художествено творческо реализиране и изяви , с поддържане на материалната база според финансовите ни възможности/подмяна на счупени стъкла, закупуване на 25 броя посетителски столове

и закупуване на плат за пердета /.

 В действията си се стараем да има разбирателство, развитие и добра атмосфера на работа, желание за реализиране на различни мероприятия.

 Голяма част от мероприятията в нашето село осъществявахме съвместно с Кметството, Пенсионерски клуб, Здравна служба и Църковно настоятелство.

 Организирахме и взехме участие в следните празници:

3- ти март с. Игнатица - тържество с рецитал и поднасяне на венец пред паметника на загиналите във войните игнатечени, 1- ви юни - Ден на детето/рисунки/.

 Отбелязахме и следните обредни празници : Йорданов ден, Бабин ден/ритуали/, Трифон Зарезан/ритуално зарязване на лоза/, Ден на самодееца, Ден на жената, Лазаруване, Боядисване на Великденски яйца, Беседа и бране на билки, Ден на възрастните хора, Коледно – новогодишно тържество и Коледуване.

 Празниците на местната общност през изминалата година бяха: 1 май – Ден на село Игнатица, 5-ти юни – Ботево тържество, Игнажден – храмов празник.

 Оброците в нашето село бяха 9.

 Организирахме благотворителната инициатива „Подари светлина за Великден“, участвахме в събиране на капачки и жълти стотинки.

 Кандидатствахме за отпускане на Допълнителна субсидирана бройка към Министерство на културата.

 Библиотечна дейност

 Библиотеката разполага с фонд от 6417 единици , читатели 71. Посещаемост 1879, раздадени библиотечни материали 1005,набавени - 115, абонирани издания 3.Отчислените през периода са 16 тома.

 С наше съдействие помогнахме издаването на краеведската книга на

Дарина Цветкова „Живо огнище“ , за която общ. Мездра отпусна 500 лв.

 През изминалата 2023г. кандидатствахме и спечелихме проект по Програмата „Българските библиотеки- съвременни центрове за четене и информираност“ 2023г.към

Министерството на културата на стойност 1225.90лв. С тях бяха закупени 74 книги от съвременни български и чуждестранни автори от различни отдели на знанието.

 Културно- просветната дейност включва още: витрини, кътове, изложби, плакати, рецитали, четения и беседи.

 Лятната работа с деца включваше няколко четения, беседи, изложби и различни творчески занимания.

 Художествена самодейност

1. Женски народен хор - за периода 15 самодейци , 13 изяви и р-л Веселин Атанасов.

Самодейците взеха участие във : ФФ „Змей Горянин“ с. Зверино, ФС „Хоро се вие песен се пее“ с. Миланово, НФФ „Типченица пее“, НФФ „Де е българското“, участие в с. Люти брод /6.09/ и МФФ „Кукурузени усмивки“ с. Селановци.

1. Детско фолклорно студио

 За периода с 21 деца и 30 изяви.

1. Художествено творчески клуб „Ковачница“

 Клубът е с председател Петър Вутов. За 2023г. с 15 участници и 10 изяви.

Творците представят свои книги, провеждат литературни срещи, сътрудничат си

 и с други литературни клубове, участват и в някои от местните ни празници.

 За оказаната подкрепа и съдействие Благодарим на самодейците към читалището,

на община Мездра, на Иво Костадинов/кмет на с. Игнатица/,на Пенсионерския клуб,

и на всички които участват в мероприятията и допринасят за съхранение на традициите

и поддържат жив българския дух и култура.

 Изготвил:

 /Петя Тодорова/